पाएं अपने शहर की ताज़ा ख़बरें और फ्री ई-पेपरडाउनलोड करें
बोकारो स्थित ईएसएल स्टील लिमिटेड वेदांता ग्रुप ने एमओएचएफडब्ल्यू और स्टील मिनिस्ट्री की आवश्यकता के अनुरूप लिक्विड मेडिकल ऑक्सीजन सप्लाई उपलब्ध करवाने के लिए रजिस्टर करवाया है। वेदांता ग्रुप कोरोना महामारी की दूसरी लहर से निपटने के लिए सरकार द्वारा उठाए जा रहे प्रयासों के साथ जुड़ा है। दूसरी कंपनियों की तरह ईएसएल स्टील लिमिटेड ने भी ऑक्सीजन सप्लाई बढ़ाने की दिशा में कदम बढ़ाया है ताकि वेदांता केयर प्रयासों के तहत कोविड-19 के मरीजों की मदद की जा सके।
ईएसएल ग्रीन कॉरिडोर के जरिए लिक्विड ऑक्सीजन डिलीवर करने के लिए प्रतिबद्ध है ताकि स्वास्थ्य एवं परिवार कल्याण मंत्रालय और स्टील मंत्रालय द्वारा मांगी गई ऑक्सीजन को जल्द से जल्द मुहैया करवा सके। ईएसएल पंजाब और बिहार में गंभीर मरीजों के लिए तेजी से ऑक्सीजन कंटेनर्स भेज रहा है।
इस मौके पर ईएसएल स्टील लिमिटेड के सीईओ एन.एल. व्हाट्टे ने कहा- हमने हमारे प्लांट को लिक्विड मेडिकल ऑक्सीजन सप्लाई के तौर पर रजिस्टर्ड करवाया है। हम स्टील मिनिस्ट्री के मुताबिक, प्रतिदिन मेडिकल ऑक्सीजन सप्लाई डिलीवर करने के लिए प्रतिबद्ध है। हम महामारी से लड़ने के लिए सरकार की हर संभव मदद करने के लिए तैयार हैं। सरकार की जरूरतों को पूरा करने के लिए अपनी सुविधाएं जितनी बढ़ा सकते हैं, हम बढ़ाएंगे।
बताते चलें कि ईएसएल झारखंड के बोकारो जिले के सियालजोरी गांव में स्थित है। ईएसएल स्टील उत्पाद बनाने में अग्रणी कंपनी है। हर साल 1.5 मिलियन टन का उत्पादन करता है। यहां पिग आयरन, बिलेट्स, टीएमटी बार्स, वायर रोड्स और आयरन पाइप्स तैयार होते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn